Joseph Lawrence Coffey

**Joseph Lawrence Coffey** (født 31. mai 1960 i Rochester i Minnesota i USA) er en amerikansk katolsk hjelpebiskop i USAs militærordinariat.

## Liv og virke
### Bakgrunn
Joseph Lawrence Coffey var sønn av dr. William F. X Coffey od Roseanita Schubert Coffey, som det femte av ni barn.  Coffey gipp på *Archbishop John Carroll High School* i Radnor i Pennsylvania. Deretter begynte han i 1978 på Coffey La Salle University, og hadde da ett av studieårene ved Sorbonne i Paris.  Han tok eksamen med bakkalaureater i engelsk og fransk. 

Han var deretter fem år skolelærer, arbeidet som skiinstruktør i Sveits, og arbeidet i bilindustrien i Tyskland og i Belgia. 

Haf følte prestekall og studerte så på St. Charles Borromeo Seminary i Wynnewood, og tok der graden *Master of Divinity degree*. Under tiden på seminaret var han ofte med på protester organisert av Operation Rescue ved abortklinikker rundt om i landet. I et intervju i 2020 sa Coffey at han ble arrestert et dusin ganger under disse protestene.
Ii mai 1992 begynte Coffey ved US Navy program for marinekapellankandidater, og ble så del av reserven.

### Prest
Joseph Coffey ble presteviet 18. mai 1996 av erkebiskopen av Philadelphia, kardinal Anthony Joseph Bevilacqua. Coffeyble assisterende sogneprest for *St. Katherine of Siena Parish* i Philadelphia. Etter fem år der ble han militærprest i US Navy i september 2001. 

Blant hans posteringer som marineprest var han tilknyttet en *[[Combat Assault Battalion|combat assault battalion]]* i Okinawa og kommanderende kapellan på USS «George Washington» (CVN-73) som lå i Persiabukten. Han var også kommandokapellan ved U.S. Coast Guard Training Center i Cape May i New Jersey. Coffey var syv måneder ved en luftstyrkeenhet i US Marines i Camp Leatherneck i Afghanistan under krigen i Afghanistan. Etter en postering ved *U.S. Navy Recruiting Command* i St. Louis ble Coffey kommanderende kapellan på USS «Ronald Reagan» (CVN-76) både i  Yokosuka i Japan og til sjøs i det sørlige Stillehavet. Coffeys siste postering som marineprest var som assisterende stabssjef for religiøse tjenester ved Marine Corps Recruit Depot San Diego i California.

### Biskop
Den 22. januar 2019 utnevnte pave Frans ham til titulærbiskop av *Arsacal* og til hjelpebiskop for det amerikanske militærordinariat. Han ble bispeviet av militærerkebiskop Timothy Broglio den 25. mars samme år i Basilica of the National Shrine of the Immaculate Conception. Medkonsekrerende var erkebiskopen av New York, kardinal Timothy Dolan, og erkebiskopen av Philadelphia, Charles Joseph Chaput.

## Episkopalgenealogi

Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Timothy Paul Andrew Broglio (1951- ) *2001
* Biskop *Joseph Lawrence Coffey* (1960- ) *2019
## Referanser